**Vyhodnotenie dotazníkového prieskumu spokojnosti prijímateľov sociálnej služby s poskytovanými sociálnymi službami v**

**Dome pokojnej staroby n.o., Gbely**

 Prijímateľom sociálnej služby v zariadení Domu pokojnej staroby Gbely n.o., Gbely boli rozdané v budove DPS II. na ulici Hudecova 1471/45 v období od 1.6.2020 do 5.6.2020 anonymné dotazníky s cieľom zmapovania spokojnosti prijímateľov sociálnych služieb s poskytovanými sociálnymi službami. Dotazníky boli dostupné pre všetkých prijímateľov, vyplnilo ich 33 prijímateľov sociálnej služby. Všetkým ďakujem za vyjadrenie ich názorov, tieto postrehy budú prínosom pre nás a našu prácu a snahu zvyšovať kvalitu poskytovaných služieb v DPS n.o., Gbely.

**Vyhodnotenie odpovedí na jednotlivé otázky dotazníka:**

1. **Ste spokojní s prijatými opatreniami proti šíreniu sa vírusu COVID 19?**

Z uvedeného grafu je vidieť, že 23 klientov hodnotí spokojnosť s prijatými opatreniami v zariadení DPS n.o., Gbely, 9 zo zúčastnených sú čiastočne spokojní. Čiastočne nespokojný nie je žiadny z oslovených a 1 respondent na otázku neodpovedal.

1. **Máte dostatok informácií o víruse COVID 19 a prijatých opatreniach?**

Veľká väčšina klientov si vybrala prvú možnosť, z čoho vyplýva, že majú dostatok informácií o víruse COVID 19 a prijatých opatreniach, iba 1 respondent zvolil možnosť nie, čo značí, že by potreboval viac informácií ohľadom súčasnej situácie s pandémiou.

1. **Čo Vám v období karantény najviac chýba?**

Väčšina klientov, ktorí sa zúčastnili dotazníkového prieskumu zvolili viacero možností, u ktorých cítia nedostatok počas obdobia karantény. 26 respondentom chýbajú príbuzný a priatelia, 11 respondentom chýba voľnosť pohybu a 1 klient si vybral možnosť iné, ale do priestoru na napísanie, čo konkrétne mu chýba nenapísal nič.

1. **Máte sa na koho obrátiť o radu, pomoc?**

Odpoveď na otázku č. 4 bola rovnaká u všetkých zúčastnených. Každý klient si vybral „áno“. Rozdielny bol iba popis na koho: 8 klientov si vybralo sestričku, 7 sociálne pracovníčky, 5 Aďku – terapeutku, 3 ošetrovateľov, 3 príbuzných a priateľov, a po 1 si vybralo riaditeľku, vrchnú sestru a Ivetu Majorovú.

1. **Ste spokojní s pracovným nasadením zamestnancov v období uzatvorenia zariadenia?**

Pri tejto otázke väčšia časť klientov zvolila možnosť, že sú spokojní s pracovným nasadením zamestnancov DPS n.o., Gbely. 8 respondentov je čiastočne pokojných a 1 je čiastočne nespokojní.

1. **Ste spokojní s možnosťami, ktoré DPS poskytuje pre klientov za účelom zabezpečenia kontaktu s rodinnou alebo príbuznými (video, mail, telefón)?**

Na základe tejto otázky sme zistili, že v zariadení je 26 klientov sociálnych služieb spokojných s možnosťami, ktoré im DPS n.o., Gbely poskytuje za účelom zabezpečenia kontaktu s rodinnou alebo príbuznými prostredníctvom videa, mailov, telefónov. 4 sú čiastočne spokojní, 2 klienti sú nespokojní a 1 na túto otázku neodpovedal.

Vyhodnotenie dotazníkov bude prejednávané na najbližšom zasadnutí samosprávy prijímateľov za prítomnosti riaditeľky, hlavnej sestry a sociálnej pracovníčky zariadenia.

V Gbeloch dňa 8.6.2020